228 



endnu mindre med Skrift. I vort Norden liar man enkelte 

 Gange i Steenkamrene fundet svage Indhugninger, især Kredse, 

 omfattende Korsfiguror, men de ere dog for Intet at regne i 

 Sammenligning med Indhugningerne i den beromte, paa en 

 simpel Maade hvælvede Jættestue ved New Grange i Grevskabet 

 Mealh i Irland. En lieel Deel af Stenene ere her prydede med 

 forskjellige Slags Ornamenter, især en egen Art Spiralzirater 

 fjfr. Wakeman: Iland-book of Irish Antiquities. Dublin 1848. 

 8vo. p. 21 ff.), ligesom i det Hele Jættestuen er af en hoist 

 ualmindelig storartet Beskaffenhed. En noget lignende Jætte- 

 stue, der ogsaa har adskillige Indhugninger at fremvise, bl. a. 

 nogle Kors, omgivne af Kredse, netop som vore nordiske, findes 

 i Nærheden af New Grange ved Dowth. Irland skal endnu 

 have flere saadanne, men forresten har jeg kun seet en til- 

 svarende paa Oen Gavr-Innis nær Lochmariaker og ikke langt 

 fra Carnac i Bretagne. Jættestuen danner en meget lang Gang, 

 sat af store Stecnblokke og dækket af lignende, og alle de 

 indadvendte Sider, saavel af Bære- som af Dækstenene , ere 

 heelt over prydede med Spiralzirater, liig dem i Stecnsluen 

 ved New Grange, saavelsom med andre simple Forestillinger. 

 Paa et enkelt Sted seer man endogsaa indhugget nogle Figurer, 

 der kjendelig skulle forestille Oxer, ja selv et Par Slanger. 

 Ogsaa ved Lochmariaker sees en overordentlig anseelig Steen- 

 dysse, der har indeholdt Flintredskaber, og som paa Dækstenens 

 indvendige Side har været prydet med endeel raat indhugnc 

 Figurer. 



Egnen omkring Carnac udmærker sig i det Hele ved en 

 anseelig Mængde lildeels meget store Steendysser og Jættestuer. 

 Flere Steendysser ligge inde imellem eller ganske tæt ved de 

 bekjendte store Steenrækker. Hvad forresten dette Camac- 

 Mindesmærke selv angaaer, da er det ikke let at indsee. med 

 hvilken Berettigelse man udgiver det for keltisk eller druidisk, 

 og sammenstiller det med Stonehenge paa Salisburysletlen i 

 England. Stonehenge danner flere, regelrette, concentriske 



